Refrain  S'isch ja nur es chlises Träumli g'si,  Träumli sind ja doch so schnell verbii,  S'isch ja nur es chlises Träumli g'si,  Träumli sind so schnell verbii.    1. Plötzli stosch im Urwald du,  Im dicke, höche Busch,  Da chunnt en  Mönschefresser drus  Und wott di fresse, husch!  Du laufsch so schnell as d'laufe chasch  Über Stock und Stei.  Jetzt liegsch du plötzli i dim Bett,  Verwachsch mit lutem Schrei:    Refrain   2. Gosch mal mit dim liebe Schatz  Go bummle über Land.  Dert änne uf em grüne Platz  Ganz nah am Waldesrand.  Du wotsch em noch es Küssli gä,  Wies Schätzli das gern hätt.  Jetzt isch äs plötzli nümme da,  Un du liesch wach im Bett:    Refrain